સંસ્કારી નગરી નવસારીની સંસ્થાઓએ આદિવાસી દીકરી કુ. સરિતાનું અભિવાદન કરી, પુરસ્કારોની વર્ષા કરી હતી. શહેરની વિવિધ સંસ્થાઓ, ટ્રસ્ટો, સમાજો દ્વારા અભિવાદન સાથે પુરસ્કારો આપ્યા હતા. કુ. સરિતા ગાયકવાડે સૌનો આભાર વ્યકત કરી, નવસારીમાં ખેલ મહાકુંભની સ્પર્ધાને યાદ કરી, સહયોગી સૌ કોચ અને અન્યોનો આભાર માન્‍યો હતો. રાજ્યના આદિજાતિ વિભાગના મંત્રી ગણપતસિંહ વસાવાએ જણાવ્યું હતું કે, સમગ્ર વિશ્વમાં હિન્દુસ્તાનને ગૌરવ અપાવવાનું કામ કુ. સરિતાએ કર્યું છે. રાજ્ય સરકારે કુ. સરિતાને પોષણ અભિયાનના બ્રાન્ડ એમ્બેસેડર બનાવ્યા છે. અહીં ઉલ્લેખનીય છે કે કુ. સરિતાએ નવસારી ખાતે પણ ઓલમ્પિકમાં ભાગ લીધો હતો.